Það er ekki alveg ljóst við hvað spyrjandi á við . Stundum segjum við að einhver sé algjör api eða algjör asni og þá meinum við það ekki bókstaflega heldur eignum við viðkomandi eiginleika sem við teljum að tilheyri þessum dýrategundum . Svo gæti verið að spyrjandi sé að velta því fyrir sér hvort menn og mannapar , eins og til dæmis simpansar , séu í raun svo líkir að um eina tegund sé að ræða . Við því er til einfalt svar , menn og simpansar eru tvær ólíkar tegundir en samkvæmt skilningi líffræðinnar er tegund hópur lífvera sem eru eins í meginatriðum og geta átt saman frjó afkvæmi . Þú og þessir apar eigið ykkur sameiginlegan forföður , en menn eru ekki komnir af öpum . Einnig gæti verið að spyrjandi sé að pæla í þróunarkenningu Darwins . Samkvæmt henni eiga menn og apar sér sameiginlega forfeður enda er allt líf á jörðinni komið af einni rót . Mennirnir eru hins vegar ekki komnir af öpum eins og stundum heyrist sagt . Á Vísindavefnum eru mörg svör sem fjalla um þróun mannsins , þróunarkenninguna , Darwin og fleira sem minnst er á í þessu svari . Til frekari fróðleiks má til dæmis benda lesendum á svör við eftirfarandi spurningum :